**«Διαμόρφωση περιβάλλοντος χώρου Μητροπολιτικού Ναού Αγ. Γεωργίου Γουμένισσας, Ν. Κιλκίς»**

Το έργο «Διαμόρφωση περιβάλλοντος χώρου Μητροπολιτικού Ναού Αγ. Γεωργίου Γουμένισσας, Ν. Κιλκίς» εντάχθηκε στο Επιχειρησιακό Πρόγραμμα «Κεντρική Μακεδονία 2014-2020» με προϋπολογισμό 200.000€, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Διεύθυνση Αναστήλωσης Βυζαντινών & Μεταβυζαντινών Μνημείων του ΥΠ.ΠΟ.Α.

Στο έργο περιλαμβάνονται εργασίες για τη δαπεδόστρωση, τη διευθέτηση των όμβριων, τη διαμόρφωση των προσβάσεων και τον φωτισμό του περιβάλλοντα χώρου του Μητροπολιτικού Ναού Αγ. Γεωργίου Γουμένισσας, προκειμένου να αντιμετωπιστούν τα λειτουργικά και αισθητικά του προβλήματα και να αποδοθεί προς χρήση στους πιστούς και τους επισκέπτες του μνημείου.